Antoine Kambanda

Mons. Antoine kardinál Kambanda (* 10. november 1958, Nyamata, Rwanda) je rwandský rímskokatolícky duchovný kňaz, biskup, ktorý je od roku 2019 arcibiskupom arcidiecézy Kigali. V rokoch 2013 až 2018 bol diecézny biskup diecézy Kibungo.

Pápež František ho 28. novembra 2020 povýšil na kardinála, čím sa stal prvým kardinálom z Rwandy. V súčasnosti je duchovným ochrancom a generálnym kaplánom orléanskej poslušnosti Vojenského a špitálskeho rádu svätého Lazara Jeruzalemského. Jeho predchodca v pozícií duchovného ochrancu bol kardinál Dominik Duka.

 Rané roky 
Narodil sa 10. novembra 1958 v Rwande. Kvôli medzietnickému násiliu sa jeho rodina krátko presťahovala do Burundi a potom do Ugandy, kde navštevoval základnú školu, a potom do Kene, kde navštevoval strednú školu. Neskôr sa vrátil do vlasti, kde navštevoval juniorský seminár v Rutongu v Kigali (19831984) a hlavný seminár svätého Karola Boromejského v Nyakibande v Butare (19841990). 8. septembra 1990 ho pápež Ján Pavol II. vysvätil za kňaza v Kabgayi. Potom bol v rokoch 1990 až 1993 prefektom štúdií v malom seminári svätého Vincenta v Ndere v Kigali. Následne v rokoch 1993 až 1999 navštevoval Alfonziánsku akadémiu v Ríme, kde získal doktorát z morálnej teológie. Jeho rodičia a päť zo šiestich súrodencov, spolu s mnohými ďalšími príbuznými a priateľmi, boli zabití v roku 1994 počas genocídy proti Tutsiom.

 Kňaz 
V roku 1999 bol menovaný za riaditeľa diecéznej kancelárie Caritas v Kigali. V septembri 2005 ho kardinál Crescenzio Sepe vymenoval za rektora interdiecézneho hlavného filozofického seminára v Kabgayi. 10. februára 2006 bol vymenovaný za rektora Veľkého seminára svätého Karola Boromejského v Nyakibande. Nahradil Smaragde Mbonyintegeho, ktorý bol vymenovaný za biskupa.

 Biskup 
Pápež František 7. mája 2013 vymenoval za biskupa Kibunga. Nahradil Kizita Bahujimihiga, ktorý v januári 2010 rezignoval uprostred „vážnych finančných problémov“ v diecéze a hrozieb veriteľských bánk, že zabavia majetok diecézy. Rwandská biskupská konferencia ho v roku 2015 zvolila za člena biskupskej synody. Pápež František ho 19. novembra 2018 vymenoval za arcibiskupa Kigali.

 Kardinál 
Dňa 25. októbra 2020 pápež František oznámil, že na konzistóriu naplánovanom na 28. novembra vymenuje trinásť nových kardinálov, z ktorých deväť bude dostatočne mladých na to, aby sa stali kardinálmi voličmi. Toto konzistórium zvýšilo počet kardinálov voličov na 128 a celkový počet kardinálov na 229. Počet voličov klesol na 120 7. novembra 2021, keď Angelo Scola dovŕšil 80 rokov.

Na tomto konzistóriu ho pápež František vymenoval za kardinála-kňaza s titulárnym kostolom San Sisto. 16. decembra bol menovaný za člena Kongregácie pre evanjelizáciu národov. 29. septembra 2021 ho pápež František vymenoval za člena Kongregácie pre katolícku výchovu.

Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Rwandskí kardináli
Kategória:Rwandskí rímskokatolícki biskupi
Kategória:Rwandskí rímskokatolícki arcibiskupi
Kategória:Rwandskí rímskokatolícki kňazi
Kategória:Absolventi Pápežskej lateránskej univerzity